Document ID: 32004R0585

32004R0585
L 091/17
SLUŽBENI LIST EUROPSKE UNIJE
UREDBA KOMISIJE (EZ) br. 585/2004
od 26. ožujka 2004.
o izmjeni Uredbe (EZ) br. 282/2004 o uvođenju dokumenta za deklariranje i veterinarske preglede životinja iz trećih zemalja koje ulaze u Zajednicu
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i kojom se izmjenjuju Direktive 89/662/EEZ, 90/425/EEZ i 90/675/EEZ (1), a posebno njezin članak 3. stavak 2. i članak 7. stavak 2.,
budući da:
(1)
Prijelazne odredbe za granične inspekcijske postaje između država članica i novih država članica koje se trebaju ukinuti pristupanjem nisu dovoljno pojašnjene u članku 8. Uredbe (EZ) br. 282/2004 kojom se uvodi dokument za deklariranje i veterinarske preglede životinja iz trećih zemalja koje ulaze u Zajednicu (2) i treba ih drukčije sročiti kako bi se izbjegla svaka dvosmislenost.
(2)
Zajednički veterinarski dokument o ulasku (ZVDU) u Uredbi (EZ) br. 282/2004 nije precizan u smislu izjava osobe odgovorne za pošiljku u rubrici 25. i službenog veterinara u rubrici 42. i taj dokument treba drukčije sročiti.
(3)
Za pojašnjenje svih tih točki, Uredbu (EZ) br. 282/2004 treba odgovarajuće izmijeniti.
(4)
Mjere iz ove Uredbe su u skladu s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Uredba (EZ) br. 282/2004 se ovime izmjenjuje kako slijedi:
1.
Članak 8. zamjenjuje se sljedećim:
„Članak 8.
Do 1. svibnja 2004. ova se Uredba ne primjenjuje na granične inspekcijske postaje navedene u Prilogu II. koje će se ukinuti po pristupanju Češke Republike, Mađarske, Poljske, Slovenije i Slovačke.”
2.
Obrazac zajedničkog veterinarskog dokumenta o ulasku u Prilogu I. se zamjenjuje obrascem iz Priloga ovoj Uredbi.
Članak 2.
Ova Uredba stupa na snagu 31. ožujka 2004.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. ožujka 2004.

Labels: 10
3
6